Carlos Alcaraz a fost eliminat în sferturile turneului ATP de la Madrid, după ce a fost învins în trei seturi de Andrey Rublev, scor 6-4, 3-6, 2-6.
Andrey Rublev l-a învins pe Carlos Alcaraz în sferturi la Madrid
Carlos Alcaraz a ratat șansa de a-și apăra titlul cucerit anul trecut la Madrid.
Jucătorul clasat pe locul 3 în ierarhia ATP a fost învins în trei seturi de Andrey Rublev (8 ATP), în urma unui meci ce a durat puțin peste două ore.
A fost a doua victorie în meciurile directe cu Alcaraz pentru Andrey Rublev, care l-a mai învins pe iberic la un turneu demonstrativ disputat în Emiratele Arabe Unite (2022).
Totodată, este pentru a treia oară în acest an când Rublev joacă o semifinală la un turneu.
S-a mai întâmplat asta la Hong Kong, unde rusul a și câștigat turneul și la Dubai, unde a fost eliminat.
Rublev pare să fie în revenire de formă după ce fusese eliminat prematur la Indian Wells, Miami, Monte Carlo și Barcelona.
Cele mai importante momente ale duelului dintre Andrey Rublev și Carlos Alcaraz:
În semifinale, acesta va înfrunta câștigătorul duelului dintre Taylor Fritz (13 ATP) și Francisco Cerundolo (22 ATP).
Mutua Madrid Open are loc în perioada 25 aprilie - 5 mai și face parte din categoria ATP Masters 1000. Oferă premii totale de 7.877.020 de euro, iar campionul en-titre este spaniolul Carlos Alcaraz (2022, 2023).